ROMANSES - Chanette Paul
​"Romanses is waar alles vir my as skrywer begin het. Mense dink dis maklik om 'n liefdesverhaaltjie aanmekaar te slaan, maar glo my, dit is nie. Om emosie op papier tot sy reg te laat kom, is soos Lesley Wainger sê: Like catching lightning in a bottle.
Ek het alles wat ek van skryf weet, geleer uit die skryf van my romanses."
Daar het altesame agtien van 1995 -2005 verskyn.
Die volgende is nog beskikbaar:
Eendag op 'n maandag
Beskikbaar as papierboek en e-boek.
'n Samevoeging van twee van Chanette Paul se vroeër romanses.
Krinkels in die maan: Tish se plan om haar inkomste by die kunsmark aan te vul deur palmlesery, boemerang toe sy haar hart verloor.
Vlerke vir 'n visvrou: Emma se voorneme om nie ewige kuns te skep nie, kry 'n knou toe 'n beroemde sjef haar lewe binnestap.
​Beskikbaar net as e-boeke
'n Heruitgawe van twee van Chanette Paul se eerste romanses
Wanneer doktor Nina Steyn uitvind haar verloofde is ontrou, vlug sy vir 'n naweek Sodwana toe vir 'n skubaduikkursus. Waar Neil Brendan haar instrukteur is en alles is wat sy nie in 'n man wil hê nie. Maar hy maak tóg ongekende gevoelens in haar wakker.
Leerskool van liefde
Saskia gaan skubaduik in Mosambiek om weg te kom ná haar egskeiding en beland onbepland daar saam met Steph. Sy het geen verweer teen hom nie, maar wat van Vera? Die keuse tussen plig en liefde is nooit maklik nie ...
Vermom as 'n man vertrek Sasha Reynecke saam met Sebastian van der Linde se viertrekspedisie Mosambiek toe. Die mans dink sy's gay. En Sebastian is onteenseglik tot haar aangetrokke. Is hy wie hy voorgee om te wees?
Op soek na 'n held
Kiara Albertyn, skrywer van vele romanses, se bankbalans lyk beroerd, haar ryding is onklaar, Skat, haar Persiese kat, stel haar gedurig in die verleentheid en sy kry nie 'n held vir haar vurige heldin geskryf nie.
Haar geheimsinnige buurman lyk dalk soos 'n held, het die naam van 'n engel, maar vir Kiara is hy eerder 'n kruising van Atilla die Hun en die duiwel self. Sy vermoed dat hy haar hipnotiseer! Want hoekom sou sy anders instem om 'n werkaanbod van hom te aanvaar wat heeltemal teen haar beginsels is?